Աննա Պլետնյովա

**Աննա Յուրևնա Պլետնյովա** (), ռուս երգչուհի։ «Լիցեյ» փոփ խմբի (1997-2005) և «Կոֆե ս դոժդյոմ» խմբի (2005) նախկին մենակատար, «Վինտաժ» խմբի մենակատար (2006-2016, 2018 թվականից):

## Կենսագրություն
Ծնվել է 1977 թվականին օգոստոսի 21-ին Մոսկվայում: Մայրական գծով ունի հայկական և ռուսական արմատներ, հայրական՝ լեհական և հրեական: Հայրական գծի նախնիները կրում էին *Ռուբինշտեյն* ազգանունը։ Հայրը, լինելով ֆինանսների նախարարության աշխատակից, ազգանունը փոխել է Պլետնյով։

1995 թվականին ավարտել է Մոսկվայի թիվ 1113 դպրոցը՝ երաժշտության և պարարվեստի խորացված ուսուցմամբ։ 1996 թվականի ամռանը դպրոցում սովորելու ժամանակ երգչուհին պարել է «Օստանկինո» մանկական բալետում։ Առաջին բարձրագույն կրթությունը ստացել է Իլյա Գլազունովի գեղարվեստի ակադեմիայում՝ քանդակագործության ֆակուլտետում։  Երաժշտական կրթություն Աննան ստացել է «Մայմոնիդի անվան ГКА» մասնագիտությամբ էստրադային-ջազային երգեցողություն (դոցենտ Մ. Լ. Կորոբկովայի դաս), հետագայում Աննան դարձել է «Մայմոնիդի անվան պետական դասական ակադեմիայի» դասախոս։

Որոշ ժամանակ երգել է «Մանկական պանադոլ» փանկ-ռոք խմբում։

1997 թվականին եկել է «Լիցեյ» խումբ՝ Ելենա Պերովայի փոխարեն։ 8 տարի եղել է խմբի անփոփոխ անդամ, գրել է մի շարք երգեր, այդ թվում՝ «Տերևներ» և «Ավելին, քան սիրել»։ 2005 թվականին լքել է խումբը՝ որոշելով սկսել սոլո կարիերա։

2005 թվականին «Լիցեյ» խմբից հեռանալուց հետո ստեղծել է «Սուրճ անձրևով» երաժշտական նախագիծը, որտեղ հանդես է եկել որպես երգչուհի և պրոդյուսեր։ «Ինն ու կես շաբաթ» դեբյուտային կոմպոզիցիայի համար, որի երաժշտությունը գրել են Ալեքսեյ Ռոմանոֆը և Յուրի Ուսաչովը, իսկ բառերը՝ Ալեքսեյ Ռոմանոֆը և Եկատերինա Ռակովան, տեսահոլովակ է նկարահանվել։ Մեկ տարի անց նախագիծը փակվեց։

2006 թվականին «Ամեգա» խմբի նախկին անդամ Ալեքսեյ Ռոմանոֆի հետ ստեղծել է «Վինտաժ» անվանումով երաժշտական խումբ։

2009 թվականին «MAXIM» ամսագրի վարկածով ընդգրկվել է երկրի ամենասեքսուալ աղջիկների հնգյակում։

2011 թվականի դեկտեմբերին «Աֆիշա» ամսագիրը «Եվա» կոմպոզիցիան ներառել է վերջին 20 տարիների ամենավառ և հիշվող ռուսական փոփ հիթերի ցանկում։ Աննան բազմիցս ընդգրկվել է «Մոլորակի 100 ամենասեքսուալ աղջիկների» շարքում՝ ըստ «FHM» ամսագրի ռուսական հրատարակության, որտեղ զբաղեցրել է 2 (2012, 2014) և 3 տեղ (2015):

### 2016-2017: Հեռացում «Վինտաժ» խմբից, սոլո նախագիծ
2016 թվականի օգոստոսի 21-ին երգչուհին ներկայացրեց իր առաջին սոլո սինգլը՝ «Ուժեղ աղջիկ», դրանով իսկ հայտարարելով խմբից պաշտոնապես հեռանալու մասին (Ալեքսեյ Ռոմանոֆի հետ միասին)։

Նոյեմբերի 20-ին տեղի են ունեցել Աննա Պլետնևայի երկրորդ մենահամերգի՝ «Ընկերուհի» տեսահոլովակի նկարահանումները, որը ձայնագրվել է դերասանուհի Մարինա Ֆեդունկիվի մասնակցությամբ, իսկ նոյեմբերի 21-ին կոմպոզիցիան ներկայացվել է հանրությանը։ Այս երգը դարձել է համանուն նոր կատակերգական մինի-սերիալի սաունդթրեքը՝ «Ընկերուհին»։ Ըստ սյուժեի՝ Աննան և Մարինան խաղում են իրենց, երկուսն էլ մնում են առանց աշխատանքի և պատահաբար հանդիպում են ճամփեզրի սրճարանում, որտեղ ընկերություն են անում, իսկ հետո աշխատանքի առաջարկ են ստանում։ 2017 թվականի հունվարի 25-ին հրապարակվել է երգի տեսահոլովակը։

Մայիսի 26-ին կայացավ «Ու՞մ կողմից ես դու», որի հեղինակն է Անտոն Կոխը։ Հունիսի 7-ին այդ կոմպոզիցիայի համար թողարկվել է Սերգեյ Տկաչենկոյի նկարահանած տեսահոլովակը։

Օգոստոսի 21-ին թողարկվել է չորրորդ սոլո սինգլը՝ «Խաղալիքներ», ինչպես նաև սադրիչ, գրաքննություն չանցած և հեռուստատեսությամբ ցուցադրումն արգելված տեսահոլովակ։

Դեկտեմբերի 4-ին տեղի ունեցավ «Լալալենդ» երգի տեսահոլովակի թողարկումը։

### 2018-ից: Վերադարձ «Վինտաժ» խումբ
2018 թվականի փետրվարի 1-ին տեղի ունեցավ «Սպիտակ» վեցերորդ սինգլի պրեմիերան, որի հեղինակը Ալեքսեյ Ռոմանոֆն էր։  Երգը զբաղեցրել է երկրորդ հորիզոնականը iTunes Russia հիթ-շքերթում։ Այդ պահից Պլետնյովան սկսեց բեմ բարձրանալ որպես *Աննա Պլետնյովայի «Վինտաժ»*։

Ավելի ուշ հայտնի է դարձել, որ մեկ տարվա ընդմիջումից հետո Պլետնևան և Ռոմանոֆը վերսկսել են համագործակցությունը։  Փետրվարի 14-ին թողարկվել է «Սպիտակ» երգի տեսահոլովակը։

Հունիսի 1-ին կայացել է Ալեքսեյ Ռոմանոֆի հեղինակած «Կիրակնօրյա հրեշտակ» սինգլի պրեմիերան։ Օգոստոսի 21-ին ներկայացվել է տեսահոլովակ, որի ռեժիսորն է Սերգեյ Տկաչենկոն։ Տեսահոլովակում գլխավոր դերերից մեկը կատարել է երգչուհու ավագ դուստրը՝ Վարվարան։

Հուլիսի 19-ին Աննա Պլետնևան վերադարձավ «Վինտաժ» խումբ։ Օգոստոսի 21-ին Պլետնևան ներկայացրել է իր դեբյուտային սոլո ալբոմը՝ «Ուժեղ աղջիկը»։ Հոկտեմբերի 5-ին թողարկվեց «Հսկայական սիրտ» սինգլը (նախկինում ձայնագրվել և երգվել է Ալեքսեյի կողմից) և նրա lyric տեսահոլովակը։

2019 թվականի փետրվարի 12-ին Պլետնևան ներկայացրել է «Կենդանիների աշխարհում» նոր երգը, փետրվարի 14-ին տեղի է ունեցել թվային թողարկում։ Փետրվարի 23-ին «Աննա Պլետնյովա» ալիքով տեսանյութ է հրապարակվել, որտեղ ներկայացվել են կենդանիները և նրանց տերերը։ Հունիսի 7-ին կայացել է «Ինտուիցիա» սինգլի թողարկումը, իսկ հունիսի 12-ին թողարկվել է ChinKong-ի հետ երգի թարմացված տարբերակը։ Օգոստոսի 6-ին ներկայացվել է «Ինտուիցիա» երգի տեսահոլովակը, որի ռեժիսորը Սերգեյ Տկաչենկոն է։

Հոկտեմբերի 11-ին կայացել է «Հանցագործություն և պատիժ» սինգլի պրեմիերան, իսկ նոյեմբերի 13-ին թողարկվել է տեսահոլովակ, որի ռեժիսորն է Դենիս Շկեդովը։

Հոկտեմբերի 16-ին ներկայացրել է նոր երգի մի հատված և մենահամերգի երգացանկ։ Այն ներառում է 14 թրեք, ներառյալ նախկինում թողարկված «Հսկայական սիրտ», «Կենդանիների աշխարհում» և «Ինտուիցիա» երգերը (2 տարբերակ)։ Նոյեմբերի 28-ին թողարկվել է «Կլինեմ» երկրորդ սինգլը և դրա տեսահոլովակը առաջիկա ալբոմից։

Նոյեմբերի 19-ին բացվեց Աննայի *Cinematic* երկրորդ սոլո ալբոմի նախնական պատվերը և ունկնդրման համար հասանելի դարձավ «Մանտրա» թրեքը։ 2019 թվականի դեկտեմբերի 6-ին տեղի է ունեցել *Cinematic* ալբոմի պաշտոնական թողարկումը։  Դեկտեմբերի 31-ին կայացավ «Գիսաստղեր» ամանորյա թրեքի թողարկումը։

2020 թվականի հունվարի 13-ին կայացել է «Աղջամանիա» երգի թողարկումը։ Ապրիլի 3-ին դիջեյների «Slider & Magnit» դուետը ներկայացրել է «Օդանավակայաններ» սինգլը, որին մասնակցել է Աննա Պլետնյովան։ Ապրիլի 14–ին թողարկվել է «Վինտաժ» խմբի վեցերորդ ստուդիական ալբոմը՝ «Ընդմիշտ»։

Նույն 2020 թվականի գարնանը Աննան թութակի կերպարով մասնակցել է «Դիմակ» նախագծի առաջին եթերաշրջանին, որում հասել է եզրափակիչ և զբաղեցրել չորրորդ տեղը։ Պլետնյովան, մյուս մասնակիցների հետ միասին, մասնակցել է շոուի ամանորյա թողարկմանը, որը թողարկվել է դեկտեմբերի 31-ին։

Մայիսի 2-ին տեղի ունեցավ Վլադ Թոփալովի մասնակցությամբ ձայնագրված «Պանդայի և թութակի երգը (աշխարհը գրկել)» սինգլի և տեսահոլովակի պրեմիերան։ Տվյալ երգը նվիրված է եղել «Դիմակ» շոուի հերոսներին, որտեղ Պլետնևան (թութակ) և Տոպալովը (պանդա) զբաղեցրել են համապատասխանաբար 4-րդ և 5-րդ հորիզոնականները։

Հունիսի 15-ին տեղի է ունեցել «Վինտաժ» խմբի «Տոկիոյից» տեսահոլովակի պրեմիերան, որը նկարահանել է Դանիլ Վելիչկոն։

2021 թվականի հունվարի 21-ին կայացել է «Վինտաժ» խմբի «Սրտատրոփ» երգի պրեմիերան։ Փետրվարի 9-ին տեղի ունեցավ տվյալ կոմպոզիցիայի տեսահոլովակի պրեմիերան։ Երգը ներառվել է «Արագ շարժումներ» EP-ում, որի թողարկումը կայացել է ապրիլի 14-ին։

Հունիսի 11-ին «Վինտաժ» խումբը թողարկել է «Շատ կլացեմ» երգը, որի բառերը և երաժշտությունը գրել է Աննա Պլետնևան։ Նույն օրը կայացել է Դմիտրի Մալիկովի հետ համատեղ «Աշխարհն առանց քո սիրո» ստեղծագործության պրեմիերան։ 

Դեկտեմբերին Պլետնևան մասնակցել է «Սլոտ» խմբի հարգանքի տուրքին կոլեկտիվի 20-ամյակի կապակցությամբ՝ կատարելով «Մոսկվա» կոմպոզիցիայի քավեր տարբերակը։ Դեկտեմբերի 15–ին տեղի ունեցավ երգի տեսահոլովակի պրեմիերան։ 

2022 թվականի ապրիլի 22-ին Աննա Պլետնևան և Վյաչեսլավ Մակարովը թողարկել են «Մեյնսթրիմի թագուհին» ստեղծագործությունը, որի բառերը և երաժշտությունը գրել է ինքը՝ երգչուհին։

## Ընտանիք և անձնական կյանք
Երկրորդ ամուսինը՝ գործարար Կիրիլ Պանրովն է՝ «Վալենտա» դեղագործական ընկերության համասեփականատեր։ 

Վարվառա դուստրը (ծնվ. 2003 թվականի հունվարի 22) առաջին ամուսնությունից, և Մարիան (ծնվ. 2006 թվականի հունվարի 5–ին)։ Որդին՝ Կիրիլը (ծնվ. 2009 թվալանին)։

## Սկավառակագրություն
### Ստուդիական ալբոմներ

### Սինգլներ

### Սինգլներ Աննա Պլետնևայի մասնակցությամբ «Վինտաժ»

### Անհատական «Լիցեյ» խմբում
* «Ավելին, քան սիրելը»
* «Տերևներ»
* «Լաց, երկինք»
* «Սիրիր և մի կորցրու»

## Տեսահոլովակներ

## Ծանոթագրություններ

## Արտաքին հղումներ

Կատեգորիա:20-րդ դարի կոմպոզիտորներ
Կատեգորիա:21-րդ դարի երգիչներ և երգչուհիներ
Կատեգորիա:21-րդ դարի կոմպոզիտորներ
Կատեգորիա:Երաժիշտներ այբբենական կարգով
Կատեգորիա:Կոմպոզիտորներ այբբենական կարգով
Կատեգորիա:Ռուս երգիչներ
Կատեգորիա:Ռուս կիթառահարներ
Կատեգորիա:Ռուս կոմպոզիտորներ
Կատեգորիա:Ռուսաստանի փոփ-վոկալիստներ